Document ID: /roh_data/filtered/fineweb-2-filterrobots_roh.jsonl.gz/54464

Baselgia da Masans
La baselgia da Masans è suenter la baselgia da Son Martin e la baselgia da Comander (Comanderkirche) il pli pitschen dals trais lieus da pregia dal cumin-baselgia refurmà da Cuira ch'è congruenta cun il colloqui IV Cuira. Ella sa chatta entamez il quartier Masans da Cuira, en la via da Masans.
Istorgia[modifitgar | modifitgar il code]
Sin il terren da la baselgia è ina giada stada in ospital ch'è vegnì mantegnì da l'uvestgieu da Cuira. La substanza architectonica la pli veglia datescha dal 13avel tschientaner. La baselgia è deditgada a San Bastiaun, il sontg da la pesta.
Il clutger è vegnì erigì en ils temps prerefurmatorics, enturn l'onn 1500. La davosa renovaziun ha gì lieu l'onn 1998.
Funcziun[modifitgar | modifitgar il code]
Agiuntada a la baselgia è la chasa dal plevon dal quartier. La baselgia da Masans è plinavant il lieu nua che han lieu ils servetschs en lingua rumantscha a Cuira ch'è maioritarmain da lingua tudestga.